GULF ยันชัด! ไม่เกี่ยวข้อง”มิตซูบิชิฯ”จ่ายส่วยจนท.รัฐไทย จับตาผู้มีส่วนร่วมชี้แจงเร็วนี้
GULF ยันชัด! ไม่เกี่ยวข้อง "มิตซูบิชิฯ" จ่ายส่วยเจ้าหน้าที่รัฐไทย จับตาผู้มีส่วนร่วมชี้แจงเร็วนี้
18 ก.ค. 2561

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ระบุว่า ตามที่มีข่าวเกี่ยวกับเจ้าหน้าที่ของบริษัท  Mitsubishi Hitachi Power Systems (MHPS) จ่ายสินบนเจ้าหน้าที่ของรัฐเพื่อแลกกับการชนะประมูลโครงการก่อสร้างโรงไฟฟ้าในประเทศไทยในปี 2556 นั้น ในส่วนของโครงการโรงไฟฟ้ากลุ่มบริษัททั้งหมด ไม่ได้มีส่วนเกี่ยวข้องกับกรณีดังกล่าวใดๆ
โดยจากการที่บริษัทตรวจสอบอย่างไม่เป็นทางการไปยัง MHPS เพื่อชี้แจงข้อเท็จจริง ซึ่ง MHPS ได้ยืนยันกลับมาว่ากรณีที่เป็นข่าวไม่เกี่ยวข้องกับกลุ่มบริษัทกัลฟ์ ทั้งบริษัทย่อยและบริษัทในเครือแต่อย่างใด
ทั้งนี้ MHPS มีโครงการก่อสร้างโรงไฟฟ้าในประเทศไทยและต่างประเทศหลายโครงการ อย่างไรก็ตามไม่มีโครงการโรงไฟฟ้าใด ๆ ของกลุ่มบริษัทได้ลงนามสัญญาว่าจ้างออกแบบวิศวกรรม จัดหา และก่อสร้าง (EPC) กับ MHPS ในปี 2556 ดังที่ปรากฏในข่าว
อย่างไรก็ตาม บริษัทได้รับแจ้งจาก MHPS ว่า MHPS จะออกมาชี้แจงข้อเท็จจริงอย่างเป็นทางการต่อไป
อนึ่ง เช้าวันนี้ (18 ก.ค.) มีรายงานเกี่ยวกับกระแสข่าวลือว่า Mitsubishi Hitachi Power Systems (MHPS) ได้จ่ายเงินติดสินบนเจ้าหน้าที่ของไทย โดยสามารอ่านรายละเอียดเพิ่มเติมที่ หึ่ง! “สนง.เจ้าท่าสุราษฎร์ฯ” ไถเงิน MHPS ขนเครื่องจักรสร้างโรงไฟฟ้า EGCO อ.ขนอม